**projektas**

**reg. Nr. T-53**

**2.1. darbotvarkės klausimas**

**Pasvalio rajono savivaldybės taryba**

**Sprendimas**

**DĖL GYVENAMOJO NAMO PIRKIMO PASVALIO RAJONO SAVIVALDYBĖS NUOSAVYBĖN**

2020 m. kovo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo“ (su visais aktualiais pakeitimais), 67 punktu ir atsižvelgdama į Pasvalio rajono savivaldybės administracijos direktoriaus 2019 m. rugsėjo 10 d. įsakymu Nr. DV-507 „Dėl gyvenamųjų namų bendruomeninių vaikų globos namų veiklai pirkimo komisijos sudarymo ir jos darbo reglamento patvirtinimo“ sudarytos Gyvenamųjų namų Bendruomeninių vaikų globos namų veiklai pirkimo komisijos 2020 m. vasario 26 d. protokolą Nr. 7/ASI-122, Pasvalio rajono savivaldybės taryba nusprendžia:

1. Pirkti Pasvalio rajono savivaldybės nuosavybėn gyvenamąjį namą su priklausiniais ir žemės sklypu, esantį Pasvalyje, Kalno g. 63, už 44 000 (keturiasdešimt keturis tūkstančius) Eur:

1.1 namą (unikalus Nr. 6797-6000-8016) ir jam priklausantį žemės sklypą (unikalus Nr. 6750-0001-0068) – už 41 200 Eur;

1.2. ūkinį pastatą (unikalus Nr. 6797-6000-8020), garažą (unikalus Nr. 6797-6000-8030) ir kiemo statinius (unikalus Nr. 6797-6000-8030) – už 2 800 Eur.

2. Įgalioti Pasvalio rajono savivaldybės administracijos direktorių Povilą Balčiūną pasirašyti šio sprendimo 1 punkte nurodyto turto pirkimo sutartį.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka..

Savivaldybės meras

Parengė

Strateginio planavimo ir investicijų skyriaus

vyriausioji specialistė V. Antanavičienė

2020-03-05

Suderinta DVS Nr. RTS-58

Pasvalio rajono savivaldybės tarybai

**AIŠKINAMASIS RAŠTAS**

**DĖL GYVENAMOJO NAMO PIRKIMO PASVALIO RAJONO SAVIVALDYBĖS NUOSAVYBĖN**

2020-03-05

Pasvalys

1. **Problemos esmė.**

Vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimų tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, 67 punktu Administracijos direktorius, atsižvelgdamas į Pirkimo komisijos sprendimą dėl derybas laimėjusio kandidato, pateikia Savivaldybės tarybai tvirtinti sprendimo pirkti gyvenamąsias patalpas Savivaldybės nuosavybėn projektą.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Pasvalio rajono savivaldybės administracija ir Viešoji įstaiga Centrinė projektų valdymo agentūra 2019 m. liepos 3 d. pasirašė iš Europos Sąjungos struktūrinių fondų lėšų bendrai finansuojamo projekto „Bendruomeninių vaikų globos namų ir vaikų dienos centrų tinklo plėtra Pasvalio rajono savivaldybėje“ įgyvendinimo sutartį. Projekto tikslas – sukurti sąlygas, reikalingas veiksmingam ir tvariam perėjimui nuo institucinės globos prie šeimoje ir bendruomenėje teikiamų paslaugų Pasvalio rajono savivaldybėje. Tikslui pasiekti iškeltas uždavinys – įsteigti bendruomeninius vaikų globos namus ir plėtoti vaikų dienos centrų tinklą Pasvalio rajone. Projekto įgyvendinimo metu bus įsteigti 2 (dveji) bendruomeniniai vaikų globos namai Pasvalio mieste ir plėtojamas dienos centrų tinklas Pasvalio rajone.

Sprendimo projekte nurodytas gyvenamasis namas su priklausiniais ir žemės sklypu perkamas Pasvalio rajono savivaldybės nuosavybėn Bendruomeninių vaikų globos namų veiklai už 44 000 Eur. Nepriklausomi turto vertintojai šį turtą įvertino – 48 600 Eur.

**3. Skaičiavimai, išlaidų sąmatos, finansavimo šaltiniai**. Namo su žeme pirkimui projekte numatyta suma – 41 300 Eur, finansuojama iš Europos Sąjungos lėšų, už ūkinius pastatus bus mokama Savivaldybės biudžeto lėšomis. Be to, projekte numatyta skirti namo remontui 64 338 Eur iš Europos Sąjungos lėšų.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracijos Strateginio planavimo ir investicijų skyrius.

**7. Sprendimo projekto rengimo metu gauti specialistų vertinimai ir išvados.**

Sprendimo projektui pritarta.

Strateginio planavimo ir investicijų skyriaus

vyriausioji specialistė Virginija Antanavičienė